Ühisettepanek: NÕUKOGU MÄÄRUS, millega muudetakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis /* JOIN/2012/035 final - 2012/0356 (NLE) */





SELETUSKIRI (1) Nõukogu kavatseb võtta vastu otsuse, millega muudetakse otsust 2011/235/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Iraanis. Otsusega muudetakse nende meetmete ulatust, mis on seotud siserepressioonideks kasutada võidava varustusega. Konkreetselt sätestatakse selles siserepressioonideks kasutada võidava varustuse ekspordikeelu erand juhul, kui seda on vaja üksnes selleks, et kaitsta liidu ja selle liikmesriikide töötajaid. (2) Kõnealuse siserepressioonideks kasutada võidava varustusega seotud meetmete ulatuse muutuse rakendamiseks on vaja tegutseda ELi tasandil. (3) Seetõttu tuleks muuta nõukogu määrust (EL) nr 359/2011. 2012/0356 (NLE) Ühisettepanek: NÕUKOGU MÄÄRUS, millega muudetakse määrust (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 215 lõiget 2, võttes arvesse nõukogu otsust 2012/…/ÜVJP[1], millega muudetakse nõukogu otsust 2011/235/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Iraanis[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut ning arvestades järgmist: (1) Vastuseks inimõiguste olukorra halvenemisele Iraanis kehtestati nõukogu 12. aprilli 2011 määrusega (EL) nr 359/2011[3] kooskõlas nõukogu otsusega 2011/235/ÜVJP teatavad piiravad meetmed teatavate isikute, üksuste ja asutuste vastu. (2) Nõukogu võttis […] detsembril 2012 vastu otsuse 2012/…/ÜVJP, millega muudetakse nõukogu otsust 2011/235/ÜVJP siserepressioonideks kasutada võidava varustusega seotud meetmete ulatuse osas. (3) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt. (4) Seetõttu tuleks vastavalt muuta nõukogu määrust (EL) nr 359/2011. (5) Käesolevas määruses sätestatud meetmete tõhususe tagamiseks peaks käesolev määrus jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Nõukogu määrust (EL) nr 359/2011 muudetakse järgmiselt: Artikli 1a praegune lõige saab numbri 1 ja sellele lisatakse lõige 2: „2. Erandina lõikest 1 võivad liikmesriikide II lisas loetletud pädevad ametiasutused lubada sobivatel tingimustel III lisas loetletud siserepressioonideks kasutada võidava varustuse müüki, tarnimist, üleandmist või eksportimist või tehnilise abi või lõike 1 punktides b ja c nimetatud teenuste osutamist tingimusel, et see on mõeldud üksnes selleks, et kaitsta liidu ja selle liikmesriikide töötajaid.” Artikkel 2 Käeolev määrus jõustub selle Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L , , lk . [2] ELT L 100, 14.4.2011, lk 51. [3] ELT L 100, 14.4.2011, lk 1.